Пилеш Герасим Дмитриевич — Википеди

# Пилеш Герасим Дмитриевич

### Википедири материал

Пилеш Герасим Дмитриевич (чăн хушамачĕ Харлампьев), — чăваш çыравçи, драматургĕ, сăвăçи, скульпторĕ, графикĕ. 1913 çулхи нарăсăн 2-мĕшĕнче Чăваш Енĕн Элĕк районĕнчи Мăн Тукташ ялĕнче çуралнă. 1994 çулхи чӳк уйăхĕн 14-мĕшĕнче Шупашкарта вилнĕ.

Чăваш Ен культурин тава тивĕçлĕ ĕçченĕ. 1940 çултанпа РСФСР художниксен пĕрлешĕвĕн членĕ.

## [тӳрлет] Пурнăçĕ

Ялти пуçламăш шкулта, Хутарти шкулта, Нурăсри профшкулта, Чулхулари рабфакра, Мускаври ӳнер техникумĕнче вĕреннĕ. Салтака кайнă, вăрçа хутшăннă. Г. Харлампьев Чăваш кĕнеке издательствинче чылай вăй хунă, Чăваш Енĕн ӳнер галерейин ертӳçи пулса ĕçленĕ.

## [тӳрлет] Ĕçĕсем

Чăваш литературине чи малтан вăл кĕске пьесăсем, ача-пăча калавĕсем парнеленĕ. Чăваш театăрĕсенче çыравçăн «Кăмăл уçăлсан», «Çурхи кĕвĕсем», «Юрату вилĕмсĕр» пьесăсене яланах ăшшăн та чĕререн юратса кĕтсе илеççĕ. «Юрату вилĕмсĕр» драмине Кейӳ хулинче Украинăн патшалăх драма театрĕ лартнă. Герасим Дмитриевич ӳнер куравĕсене хутшăннă, М. Спиридоновпа Н.Сверчков чăваш ăстисем çинчен очерксем çырнă.

Пурĕ унăн 25 кĕнеке пичетленсе тухнă. Паллă ĕçĕсем: «Илемлĕ ир», «Юрату вилĕмсĕр», «Йăлтăр çăлкуç», «Тăрнасен ташши», «Пĕчĕк çеç юмахсем», «Иртнĕ çулсенче», «Ытарайми çĕршывра», «Вăрман юрри», «Голубята» (Кăвакарчăнсем), «На пасеке» (Утарта).

Категорисем: Чăваш çыравçисем | Чăваш сăвăçисем | Чăваш драматургĕсем | Чăваш скульпторĕсем | Чăваш ӳнерçисем

##### Views

- Статья
- Сӳтсе яв
- Хальхи верси

##### Хутшăнасси

- Портал
- Канашлу
- Пулăшу
- Нимелĕх

##### Шыра

##### Урăх чěлхесем

- Русский